Document ID: 32010R0216

KOMMISSIONENS FORORDNING (EU) Nr. 216/2010
af 15. marts 2010
om gennemførelse af Europa-Parlamentets og Rådets forordning (EF) nr. 862/2007 om EF-statistikker over migration og international beskyttelse for så vidt angår fastsættelse af kategorier af begrundelser for udstedelse af opholdstilladelser
(EØS-relevant tekst)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EF) nr. 862/2007 af 11. juli 2007 om EF-statistikker over migration og international beskyttelse (1), særlig artikel 10, stk. 2, litra c), og
ud fra følgende betragtninger:
(1)
Af hensyn til sammenligneligheden af statistiske data fra administrative kilder om opholdstilladelser i medlemsstaterne og for at kunne udarbejde pålidelige oversigter på fællesskabsniveau bør der anvendes samme kategorier af begrundelser for udstedelse af tilladelser i alle medlemsstater.
(2)
I henhold til forordning (EF) nr. 862/2007 bør Kommissionen fastlægge kategorierne af begrundelser for udstedelse af opholdstilladelser.
(3)
Foranstaltningerne i denne forordning er i overensstemmelse med udtalelse fra Udvalget for det Europæiske Statistiske System -
VEDTAGET DENNE FORORDNING:
Artikel 1
Kategorierne af begrundelser for udstedelse af opholdstilladelser, jf. artikel 6, stk. 1, litra a), i forordning (EF) nr. 862/2007 er fastlagt i bilaget til nærværende forordning.
Artikel 2
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 15. marts 2010.

Labels: 0
11
19